
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1457 

“ ' 15 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφαρμογή προγράμματος ελέγχου σαλμονελλών. 

Τροποποίηση παρ/τοςτου Π.Δ. 332/1995 «Μέτρα προ¬ 
στασίας κατά της εισαγωγής στη Χώρα ή μέσω αυ¬ 
τής σε άλλο κράτος - μέλος της Ευρωπαϊκής Ένω¬ 
σης οργανισμών επιβλαβών για τα φυτά ή τα φυτι¬ 
κά προϊόντα και κατά της εξάπλωσής τους στο 
εσωτερικό της, σε συμμόρφωση προς την οδηγία 

77/93/ΕΟΚτου Συμβουλίου» (Α' 178). 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΔΗΜΟΥ ΦΑΙΑΚΩΝ» 

του Νομού Κέρκυρας. 

Σύσταση στο Δήμο Φαιάκωντου Νομού Κέρκυρας Δη¬ 
μοτικής Επιχείρησης με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΤΟΥΡΙΣΤΙΚΗΣ ΑΝΑΠΤΥΞΗΣ». 


ΑΠΟΦΑΣΕΙ Σ 

Αοιθ. 356391 (1) 

Εφαρμογή προγράμματος ελέγχου σαλμονελλών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΓΕΩΡΓΙΑΣ 

Έχοντας υπόψη: 

Ι.Τις διατάξεις: 

α) Των άρθρων 1 και2του Π.Δ.133/1992«Επιβολή υγει¬ 
ονομικών και λοιπών μέτρων για την προστασία και εξυ¬ 
γίανση της κτηνοτροφίας από λοιμώδη και παρασιτικά νο¬ 
σήματα των ζώων» (Α 66). 

β) Του άρθρου 29Ατου Ν.1558/1981 «Κυβέρνηση και 
Κυβερνητικά όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α 154) και τροποποιήθη¬ 
κε με το άρθρο 1 του Ν.2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α 38). 


γ) Της παρ. 3 του άρθρου 33του Ν. 2362/1995 «περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (Α 247). 

2. Την 1107147/1239/006 Α/4.10.1996 απόφαση του 

1 Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β 922). 

3. Την 3396/3.11.1998 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Κωνσταντίνο Βρεττό και 

2 Παρασκευά Φούντά» (Β 1165). 

" 4. Την 348/17.2.1999 απόφαση των Υπουργού Οικονο¬ 

μικών και Γεωργίας «Έγκριση προγράμματος οικονομι¬ 
κών ενισχύσεων για την εξυγίανση του κτηνοτροφικού κε- 
ο φαλαίου της χώρας έτους 1999 με έγκριση ή και συμμε¬ 
τοχή της Κοινότητας». 

5. Το γεγονός ότι από τις διατάξεις της παρούσας από¬ 
φασης προκαλείται ετήσια δαπάνη σε βάρος του κρατι¬ 
κού προϋπολογισμού, το ύψος της οποίας ανέρχεται σε 
120.000.000 δρχ περίπου. Για το τρέχον οικονομικό έτος 
θα καλυφθεί από εγγεγραμμένες πιστώσεις του ειδικού 
φορέα 29/110 και Κ.Α.Ε. 5329 για τα επόμενα πέντε οικο¬ 
νομικά έτη από πιστώσεις που θα εγγραφούν στους προ¬ 
ϋπολογισμούς των αντιστοίχων ετών, αποφασίζουμε: 

Άρθρο 1 

Έναρξη εφαρμογής προγράμματος - Ορισμοί 

1. Από τη δημοσίευση της παρούσας απόφασης στην 
Εφημερίδα της Κυβερνήσεως τίθεται σε εφαρμογή πρό¬ 
γραμμα ελέγχου των σαλμονελλών, σύμφωνα με τις δια¬ 
τάξεις του Τμήματος ! του Παραρτήματος III του Π.Δ. 
402/1994 «Μέτραπροστασίας από ορισμένες ζωονόσους 
και ορισμένους ζωονοσογόνους παράγοντες στα ζώα και 
στα προϊόντα προέλευσης, προκειμένου να αποφευ¬ 
χθούν οι εστίες λοιμώξεων και δηλητηριάσεων που οφεί¬ 
λονται στα τρόφιμα, σε συμμόρφωση προς την Οδηγία 
92/117/ΕΟΚ του Συμβουλίου» (Α 224), όπως τροποποιή¬ 
θηκε με το Π.Δ.330/1997 «Τροποποίηση διατάξεων του 
Π.Δ. 402/1994 «Μέτρα προστασίας από ορισμένες ζωο¬ 
νόσους και ορισμένους ζωονοσογόνους παράγοντες στα 
ζώα και στα προϊόντα ζωικής προέλευσης, προκειμένου 
να αποφευχθούν οι εστίες λοιμώξεων και δηλητηριάσεων 
που οφείλονται στα τρόφιμα» (Α 224), σε συμμόρφωση 
προς την οδηγία 97/22/ΕΚ του Συμβουλίου» (Α 229) και 

του Π.Δ. 224/1998 «Υγειονομικά και λοιπά μέτρα για τον 
έλεγχο και την καταπολέμηση της σαλμονέλλωσης των 
πουλερικών και άλλες διατάξεις» (Α 175), και ρυθμίζονται 
ορισμένες αναγκαίες διαδικασίες και λεπτομέρειες εφαρ¬ 
μογής του. 

2. Για την εφαρμογή της παρούσας απόφασης ισχύουν 
οι ορισμοί του άρθρου 2 του Π .Δ. 224/1998. 

Άρθρο 2 

Πρόγραμμα κτηνιατρικού υγειονομικού ελέγχου 
των επιχειρήσεων 

1. Οι τοπικές κτηνιατρικές αρχές, στα πλαίσια του Προ¬ 
γράμματος ελέγχου των σαλμονελλών, υποχρεούνται να 
εφαρμόζουν πς παρακάτω διαδικασίες στις επιχειρήσεις 
κατά κατηγορία: 

α) Έλεγχος επιχειρήσεων εκτροφής πουλερικών ανα¬ 
παραγωγής του είδους ΟαΙΙυε (όρνιθα) για την ανί¬ 
χνευση 8. βηίβπΐΐάϊδ/ίγράίΓηυπυιτι. 

Οι επιχειρήσεις εκτροφής ελέγχονται τουλάχιστον μια 
φορά για κάθε στάδιο ηλικίας των διατηρουμένων πουλε¬ 
ρικών. Ο έλεγχος περιλαμβάνει έλεγχο της προέλευσης 
των πουλερικών, της κλινικής τους εικόνας, της τήρησης 
των υγειονομικών προϋποθέσεων των εγκαταστάσεων 
σας οποίες διατηρούνται και μπορεί να επεκτείνεται σε 
οποιοδήποτε στοιχείο κρίνεται απαραίτητο για τη διαπί¬ 
στωση της ακριβούς υγειονομικής τους κατάστασης. Για 
τους σκοπούς του προγράμματος κατά τον έλεγχο και 
ανάλογα με την ηλικία του σμήνους λαμβάνονται δείγμα¬ 
τα κατά το εξής σχήμα: 

αα) Νεοσσοί ημέρας: Ο έλεγχος διενεργείται εφάπαξ 
στοντόπο διατήρησης του σμήνους. Τα δείγματα θαλαμ- 
βάνονται από την εσωτερική επένδυση των κουτιών μέσα 
στα οποία οι νεοσσοί παραδόθηκαν στην επιχείρηση κα¬ 
θώς και από τα πτώματα των νεοσσών που είναι νεκροί κα¬ 
τά την παράδοση. 

ββ) Νεαρές όρνιθες 4 εβδομάδων και όρνιθες,2 εβδο¬ 
μάδες πριν την έναρξη της ωοτοκίας: Ο έλεγχος διενερ- 
γείται στον τόπο διατήρησης του σμήνους. Γ ια τους σκο¬ 
πούς του προγράμματος λαμβάνονται σύνθετα δείγματα 
περιττωμάτων. Κάθε δείγμα θα αποτελείται από χωριστά 
δείγματα νωπών περιττωμάτων βάρους τουλάχιστον 1 
το καθένα, που λαμβάνονται τυχαία σε ορισμένα σημεία 
του κτιρίου στο οποίο διατηρούνται τα πουλερικά. Ο αριθ¬ 
μός των χωριστών δειγμάτων περιττωμάτων που θα λαμ- 
βάνονται για τη σύσταση ενός σύνθετου δείγματος θα 
υπολογίζεται με βάση τον παρακάτω πίνακα: 


Αριθμός πουλερικών που 
διατηρούνται σ’ ένα κτίριο 

Αριθμός δειγμάτων περιττω¬ 
μάτων που πρέπει να λαμβά- 
νονται στο κτίριο ή την ομάδα 
κηρίων της εκμετάλλευσης 

1-24 

(αριθμός ίσος προς τον αριθ¬ 
μό των πουλερικών μέχρι 
ανωτάτου ορίου 20) 

25-29 

20 

30-39 

25 

40-49 

30 

50-59 

35 

60-89 

40 

90-199 

50 

200-499 

55 

500 ή περισσότερα 

60 


β) Έλεγχος επιχειρήσεων πολλαπλασιασμού και επιλο¬ 


γής πουλερικών αναπαραγωγής του είδους ΘειΙΙυε ρεΙΙυδ 
(όρνιθα) για την ανίχνευση δ. θηίβΓίΐίάίε/ίγρΙιίΓηυπυητ 
αα) Τα σμήνη ενηλίκων ορνίθων αναπαραγωγής ελέγ¬ 
χονται κλινικά τουλάχιστον δύο φορές το χρόνο. Ο έλεγ¬ 
χος περιλαμβάνει έλεγχο της προέλευσης των ορνίθων, 
της κλινικής τους εικόνας, της τήρησης των υγειονομικών 
προϋποθέσεων των εγκαταστάσεων στις οποίες διατη¬ 
ρούνται και μπορεί να επεκτείνεται σε οποιοδήποτε στοι¬ 
χείο κρίνεται απαραίτητο για τη διαπίστωση της ακριβούς 
υγειονομικής τους κατάστασης. 

ββ) Κάθε οκτώ (8) εβδομάδες για κάθε σμήνος ενηλίκων 
ορνίθων αναπαραγωγής, εκτός του κλινικού ελέγχου της 
υποπερίπτωσης αα, λαμβάνονται δείγματα στο εκκολα- 
πήριο που παραδίδονται τα αυγά επώασης παραγωγής 
τους. Τα δείγματα αυτά αποτελούνται από: 

(1) σύνθετο δείγμα μηκωνίου, το οποίο λαμβάνεται από 
250 νεοσσούς ή, 

(2) δείγματα πτωμάτων 50 νεοσσών είτε νεκρών μέσα 
στο κέλυφοςτου αυγού είτε εκκολαφθέντων. 

Υ) Έλεγχος επιχειρήσεων πολλαπλασιασμού και επιλο¬ 
γής πουλερικών (όλων των ειδών) για την ανίχνευση 8. 
ρυΙΙοΓυητι/ραΙΙίπαΓυΓη. 

Τα σμήνη ενηλίκων πουλερικών αναπαραγωγής (όλων 
των ειδών) ελέγχονται κλινικά τουλάχιστον δύο (2) φορές 
το χρόνο, η μία των οποίων διενεργείται υποχρεωτικά σε 
ηλικία δύο εβδομάδων πριν την έναρξη της ωοτοκίας. Ο 
έλεγχος περιλαμβάνει έλεγχο της προέλευσης των που¬ 
λερικών, της κλινικής τους εικόνας, της τήρησης των υγει¬ 
ονομικών προϋποθέσεων των εγκαταστάσεων στις οποί¬ 
ες διατηρούνται και μπορεί να επεκτείνεται σε οποιοδή- 
ποτε στοιχείο κρίνεται απαραίτητο για τη διαπίστωση της 
ακριβούς υγειονομικής τους κατάστασης. Κατά τον έλεγ¬ 
χο διενεργείται, τουλάχιστον μία (1) φορά το χρόνο, ορο- 
λογική εξέταση δειγμάτων αίματος, που συλλέγονται τυ¬ 
χαία κατά την έναρξη της ωοτοκίας. Ο αριθμός των δειγ¬ 
μάτων αίματος υπολογίζεται από τον πίνακα της 
περίπτωσης α του παρούσας παραγράφου. Στην περί¬ 
πτωση κατά την οποία ο ορολογικός έλεγχος αποβεί θετι¬ 
κός για 8 . ρυΙΙθΓυπι/9&1ϋη3Γυπη τότε η αρμόδια τοπική κτη¬ 
νιατρική αρχή θα λαμβάνει δείγματα σύμφωνα με τις δια¬ 
τάξεις της παρ. 2 του άρθρου 5 της παρούσας απόφασης. 

δ) Έλεγχος και αξιολόγηση της υγειονομικής κατάστα¬ 
σης των εκκολαπτηρίων. 

Τα εκκολαπτήρια ελέγχονται τουλάχιστον τέσσερις (4) 
φορές το χρόνο. Ο έλεγχος περιλαμβάνει έλεγχο της 
προέλευσης των αυγών επώασης που φυλάσσονται ή 
επωάζονται σ 5 αυτά, έλεγχο της τήρησης των υγειονομι¬ 
κών προϋποθέσεων των εγκαταστάσεών τους και μπορεί 
να επεκτείνεται σε οποιοδήποτε στοιχείο κρίνεται απα¬ 
ραίτητο για τη διαπίστωση της ακριβούς υγειονομικής 
τους κατάστασης. Κατά τον έλεγχο των εκκολαπτηρίων, 
για την αξιολόγηση της υγειονομικής τους κατάστασης, 
διενεργείται τουλάχιστον δύο (2) φορές το χρόνο δειγμα¬ 
τοληψία εξήντα (60) δειγμάτων από το περιβάλλον και τα 
σκεύη του εκκολαπτηρίου, καθώς και λήψη δειγμάτων δέ¬ 
κα (10) νεκρών νεοσσών μέσα στο κέλυφος, δέκα (10) νε¬ 
οσσών κατώτερης ποιότητας και ενός (1) δείγματος μη¬ 
κωνίου ή πτίλων και σκόνης της εκκολαπτικής μηχανής 
(ΗΑΤΟΗΕΒ). 

ε) Ελεγχος των εκμεταλλεύσεων εκτροφής πουλερι¬ 
κών απόδοσης για εμπορία ως οικόσιτων. 

Ο έλεγχος διενεργείται στις εκμεταλλεύσεις στις οποί¬ 
ες διατηρούνται τα εκτρεφόμενα πουλερικά τουλάχιστον 

μία (1) φορά το χρόνο και περιλαμβάνει έλεγχο της προέ¬ 
λευσης των πουλερικών, της κλινικής τους εικόνας, της 
τήρησης των υγειονομικών προϋποθέσεων των εγκατα¬ 
στάσεων στις οποίες διατηρούνται και μπορεί να επεκτεί- 
νεται σε οποιοδήποτε στοιχείο κρίνεται απαραίτητο για τη 
διαπίστωση της ακριβούς υγειονομικής τους κατάστα¬ 
σης. Κατά τον έλεγχο διενεργείται υποχρεωτικά ορολογι- 
κή εξέταση δειγμάτων αίματος που λαμβάνονται τυχαία 
από τα διατηρούμενα πουλερικά, σύμφωνα με τον πίνακα 
της περίπτωσης α της παρούσας παραγράφου, για την 
ανίχνευση 8 . ρυΙΙοΓυΓη/ςβΙΙίη&Γυηη. Στην περίπτωση κατά 
την οποία ο ορολογικός έλεγχος αποβεί θετικός για 8. 
ρυΙΙοΓυΓη/ς^ΙϋηαΓυηΊ τότε η αρμόδια τοπική κτηνιατρική 
αρχή θα λαμβάνει δείγματα σύμφωνα με τις διατάξεις της 
παρ. 2 του άρθρου 5. 

2. Τα λαμβανόμενα, σύμφωνα με την προηγούμενη πα¬ 
ράγραφο, δείγματα αποστέλλονται με ευθύνη της αρμό¬ 
διας τοπικής κτηνιατρικής αρχής, το ταχύτερο δυνατό, 
στα αρμόδια Κτηνιατρικά Εργαστήρια του Υπουργείου 
Γεωργίας. Τα δείγματα συνοδεύονται από σχετικό διαβι¬ 
βαστικό έγγραφο της αρμόδιας τοπικής κτηνιατρικής αρ¬ 
χής, ο τύπος του οποίου καθορίζεται με εγκύκλιο της Γε¬ 
νικής Διεύθυνσης Κτηνιατρικής του Υπουργείου Γεωρ¬ 
γίας. 

3. Οι αρμόδιες τοπικές κτηνιατρικές αρχές καταγρά¬ 
ψουν τους ελέγχους που πραγματοποιούν σε βιβλία ή μη¬ 
χανογραφημένο σύστημα που τηρούν. Στα βιβλία αυτά ή 
το μηχανογραφημένο σύστημα καταχωρούν τα αποτελέ¬ 
σματα των ελέγχων και των μικροβιολογικών και λοιπών 
εξετάσεων που τους γνωστοποιούνται. Ο τύπος των βι¬ 
βλίων ή του μηχανογραφικού συστήματος καθορίζεται με 
εγκύκλιο της Γενικής Διεύθυνσης Κτηνιατρικής του 
Υπουργείου Γεωργίας. 

4. Οι αρμόδιες τοπικές κτηνιατρικές αρχές αποστέλ¬ 
λουν κάθε μήνα στις αρμόδιες Διευθύνσεις Κτηνιατρικής 
των Νομαρχιακών Αυτοδιοικήσεων σχετική κατάσταση 
στην οποία εμφανίζεται η δραστηριότητά τους στα πλαί¬ 
σια εφαρμογής του προγράμματος ελέγχου των σαλμο- 
νελλών. Οι αρμόδιες Διευθύνσεις Κτηνιατρικής των Νο¬ 
μαρχιακών Αυτοδιοικήσεων συντάσσουν και αποστέλ¬ 
λουν κάθε μήνα στη Διεύθυνση Υγείας των Ζώων του 
Υπουργείου Γεωργίας σχετική συγκεντρωτική κατάστα¬ 
ση. 

Ο τύπος των καταστάσεωντης παρούσας παραγράφου 
καθορίζεται με απόφαση του Προϊσταμένου της Γενικής 
Διεύθυνσης Κτηνιατρικής του Υπουργείου Γεωργίας. 

Άρθρο 3 

Μικροβιολογική εξέταση των δειγμάτων 

Τα Κτηνιατρικά Εργαστήρια του Υπουργείου Γεωργίας 
υποχρεούνται να εξετάζουν τα αποστελλόμενα στα πλαί¬ 
σια του άρθρου 3 της παρούσας απόφασης δείγματα νια 
την ανίχνευση σαλμονελλών με χρήση της μεθόδου 180 
6579. Τα αποτελέσματα των εξετάσεων γνωστοποιούνται 
από το Κτηνιατρικό Εργαστήριο στην αρμόδια τοπική κτη¬ 
νιατρική αρχή που απέστειλε τα δείγματα. Στην περίπτω¬ 
ση θετικού για σαλμονέλλα δείγματος, το Κτηνιατρικό Ερ¬ 
γαστήριο που την απομόνωσε, υποχρεούται να διαβιβά¬ 
σει το απομονωθέν στέλεχος στο Κτηνιατρικό 
Εργαστήριο Χαλκίδας για ταυτοποίηση / οροτυποποίηση, 
κοινοποιώντας την ενέργεια αυτή στην αρμόδια τοπική 
κτηνιατρική αρχή που απέστειλε το δείγμα. 

Ο τύπος των σχετικών διαβιβαστικών εγγράφων καθο¬ 


ρίζεται με απόφαση του Προϊσταμένου της Γ ενικής Διεύ¬ 
θυνσης Κτηνιατρικής του Υπουργείου Γεωργίας. 

Άρθρο 4 

Εθνικό Εργαστήριο Αναφοράς Σαλμονελλών 

1. Γ ιατην εξυπηρέτηση των σκοπώντης παρούσας από¬ 
φασης, το Κτηνιατρικό Εργαστήριο Χαλκίδας ορίζεται ωη 
Εθνικό Εργαστήριο Αναφοράς Σαλμονελλών. Με την ιδιό¬ 
τητα αυτή, το Κτηνιατρικό Εργαστήριο Χαλκίδας υποχρε- 
ούται να παρέχει κάθε δυνατή βοήθεια στα άλλα Κτηνια¬ 
τρικά Εργαστήρια του Υπουργείου Γεωργίας ως προς την 
εφαρμοζόμενη μέθοδο εξέτασης των δειγμάτων ή τυχόν 
άλλα ανακύτττοντα σχετικά προβλήματα. 

2. Στα πλαίσια εφαρμογής του προγράμματος ελέγχου 
των σαλμονελλών, σύμφωνα με τις διατάξεις της παρού¬ 
σας απόφασης, το Κτηνιατρικό Εργαστήριο Χαλκίδας 
υποχρεούται να προβαίνει σε ταυτοποίηση / οροτυποποί¬ 
ηση ως προς δαΙιτιοηβΙΙα ρυΙΙθΓυΓη/ 9 &ΙΙΐηεΓυΓπ και θηΐβη- 
ΙΐάίδΛγρΗίσϊυπυπη, των απομονωθέντων στελεχών που 
του διαβιβάζονται από τα Κτηνιατρικά Εργαστήρια του 
Υπουργείου Γεωργίας. 

3. Μετά το πέρας των εξετάσεων οροτυποποίησης που 
διενεργεί, το Κτηνιατρικό Εργαστήριο Χαλκίδας υποχρε- 
ούται να γνωστοποιήσει τα αποτελέσματα στο Κτηνιατρι¬ 
κό Εργαστήριο που του διαβίβασε το απομονωθέν στέλε¬ 
χος και στην αρμόδια τοπική κτηνιατρική αρχή που προέ- 
βη στη δειγματοληψία. Ο τύπος του σχετικού 
διαβιβαστικού καθορίζεται με απόφαση του Προϊσταμέ¬ 
νου της Γ ενικής Διεύθυνσης Κτηνιατρικής του Υπουργεί¬ 
ου Γεωργίας. 

Άρθρο 5 

Λήψη δειγμάτων για επιβεβαίωση 

1. Οταν γνωστοποιηθεί από το Κτηνιατρικό Εργαστήριο 
Χαλκίδας στην αρμόδια τοπική κτηνιατρική αρχή θετικό 
ως προς δεΙηοπ©ΙΙ& ρυΙΙθΓυΓη/ 9 &ϋιη&ΓυΓη και 
βηίβπίϊάΐδ/ίγράΐηυπυηη αποτέλεσμα, τότε διενεργείται νέα 
λήψη δειγμάτων από το σμήνος για επιβεβαίωση της μό¬ 
λυνσης. 

2. Η λήψη δειγμάτων για επιβεβαίωση πραγματοποιείται 
από την αρμόδια τοπική κτηνιατρική αρχή στον τόπο που 
εκτρέφεται το σμήνος και λαμβάνεται ένα τυχαίο δείγμα 
από κάθε κτίριο όπου στεγάζονται πουλερικά. Ο αριθμός 
των δειγμάτων προσδιορίζεται από τον πίνακα του άρθρου 
2. Για τη δειγματοληψία τα πουλερικά συγκεντρώνονται σε 
παρτίδες των πέντε και από κάθε πουλερικό της παρτίδας 
λαμβάνονται δείγματα ήπατος, εντέρων και ωοθηκών. 

3. Τα λαμβανόμενα σύμφωνα με την προηγούμενη πα¬ 
ράγραφο δείγματα αποστέλλονται με μέριμνα της αρμό¬ 
διας τοπικής κτηνιατρικής αρχής το γρηγορότερο δυνα¬ 
τό στα πλησιέστερα Κτηνιατρικά Εργαστήρια του Υπουρ¬ 
γείου Γεωργίας, συνοδευόμενα από σχετικό διαβιβαστικό 
έγγραφο, ο τύπος του οποίου καθορίζεται με απόφαση 
του Προϊσταμένου της Γενικής Διεύθυνσης Κτηνιατρικής 
του Υπουργείου Γεωργίας. 

Αρθρο 6 

Μικροβιολογικές εξετάσεις νια επιβεβαίωση 

1. Τα Κτηνιατρικά Εργαστήρια του Υπουργείου Γεωρ¬ 
γίας υποχρεούνται να εξετάζουν αμέσως τα αποστελλό¬ 
μενα, στα πλαίσια των διατάξεων του άρθρου 5 της πα¬ 
ρούσας. δείγματα νια την επιβεβαίωση της παρουσίας 
σαλμονελλών με χρήση της μεθόδου !80 6579. 

2. Τα αποτελέσματα των επιβεβαιωτικών εξετάσεων 
γνωστοποιούνται από το Κτηνιατρικό Εργαστήριο στην 
αρμάδα τοπική κτηνιατρική αρχή που απέστειλε τα δείγ¬ 
ματα. 

3. Στην περίπτωση θετικού για τη σαλμονέλλα δείγμα¬ 
τος προς επιβεβαίωση της μόλυνσης, το Κτηνιατρικό Ερ¬ 
γαστήριο που την απομόνωσε, υποχρεούται σύμφωνα και 
με τα αναφερόμενα στο άρθρο 3, της παρούσας, να δια¬ 
βιβάσει το απομονωθέν στέλεχος προς το Κτηνιατρικό 
Εργαστήριο Χαλκίδας για ταυτοποίηση / οροτυποποίηση, 
κοινοποιώντας την ενέργεια αυτή στην αρμόδια τοπική 
κτηνιατρική αρχή που απέστειλε το δείγμα. 

4. Το Κτηνιατρικό Εργαστήριο Χαλκίδας υποχρεούται, 
σύμφωνα με τα οριζόμενα στο άρθρο 5, να προβαίνει σε 
ταυτοποίηση / οροτυποποίηση για ΒεΙιποηβΙΙε ρυΙΙο- 
Γυηι/οεΙΙϊηεΓυΓηκαίΘηίβπίΐάΐδ/ίγρίΊίιπυπυπη,των απομονω- 
θέντων στελεχών που του διαβιβάζονται στα πλαίσια των 
μικροβιολογικών εξετάσεων για επιβεβαίωση. 

5. Μετά τη διενέργεια των εξετάσεων ταυτοποίησης / 
οροτυποποίησης, το Κτηνιατρικό Εργαστήριο Χαλκίδας 
υποχρεούται να γνωστοποιήσει τα αποτελέσματα στο 
Κτηνιατρικό Εργαστήριο που του διαβίβασε το απομονω¬ 
θέν στέλεχος και στην αρμόδια τοπική κτηνιατρική αρχή 
που προέβη στη δειγματοληψία. Στην περίπτωση θετικών 
αποτελεσμάτων για 5. ρυΙΙΟΓυΓΠ/ρ&ΙΙϊη&Γυιτι ή δ. ©ηί©π- 
ΐίάϊε/ίγρίΊΐΓηυπυηη, τα αποτελέσματα θα γνωστοποιεί και 
στη Διεύθυνση Υγείας των Ζώων του Υπουργείου Γεωρ¬ 
γίας. 

6. Ο τύπος των αναγκαίων διαβιβαστικών εγγράφων 
αποστολής των δειγμάτων επιβεβαίωσης και γνωστοποί¬ 
ησης των αποτελεσμάτων καθορίζεται με απόφαση του 
Προϊσταμένου της Γενικής Διεύθυνσης Κτηνιατρικής του 
Υπουργείου Γεωργίας. 

Άρθρο 7 
Λήψη μέτρων 

1. Όταν γνωστοποιηθεί από το Κτηνιατρικό Εργαστήριο 
Χαλκίδας στην αρμόδια τοπική κτηνιατρική αρχή θετικό 
ως προς δεΙπιοηθΙΙε ©ηΐβπίίάΐδ/ίγράίπιυπυηη αποτέλεσμα 
δειγματοληψίας για ένα σμήνος ορνίθων αναπαραγωγής 
ή θετικό ως προς 3. ρυΙΙοΓυπι/ρεΙϋπεΓυΓη αποτέλεσμα 
δειγματοληψίας για ένα σμήνος πουλερικών κάθε είδους, 
τότε ενημερώνεται η αρμόδια Διεύθυνση Κτηνιατρικής 
της Νομαρχιακής Αυτοδιοίκησης, η οποία με απόφασή 
της, που κοινοποιείται στη Διεύθυνση Υγείας των Ζώων 
του Υπουργείου Γεωργίας. επιβάλλει τα ακόλουθα μέτρα: 

α) Απογραφή όλων των πουλερικών της επιχείρησης και 
κλινικός και εργαστηριακός ελεγχός τους για τη διερεύ- 
νηση της έκτασης της νόσου. 

β) Απαγόρευση μετακινήσεων των πουλερικών από και 
προς την επιχείρηση. 

γ) Απαγόρευση εισόδου στην επιχείρηση, χωρίς άδεια 
της τοπικής κτηνιατρικής αρχής, προσώπων, ζώων, οχη¬ 
μάτων, ζωοτροφών κ.λπ. 

δ) Απαγόρευση εξόδου από την επιχείρηση, χωρίς 
άδεια της τοπικής κτηνιατρικής αρχής, αυγών, ζωντανών 
ή νεκρών πουλερικών, ζωοτροφών, κόπρου, αχυροστρω¬ 
μνής, εργαλείων και λοιπών αντικειμένων που ενδέχεται 
να μεταδώσουν τη νόσο. 

ε) Αφαίρεση του χορηνηθέντος σύμφωνα με τις διατά¬ 
ξεις του Γι.Δ. 221/1998 διακριτικού αριθμού της επιχείρη¬ 
σης. 

στ) Απαγόρευση εισόδου και εξόδου από τα εκκολα- 


πτήρια στα οποία βρίσκονται για επώαση αυγά παραγω¬ 
γής του θετικού σμήνους, χωρίς άδεια της τοπικής κτη¬ 
νιατρικής αρχής, αυγών για επώαση ή νεοσσών, απορ¬ 
ριμμάτων, εργαλείων και λοιπών αντικειμένων που ενδέ¬ 
χεται να μεταδώσουν τη νόσο. 

ζ) Έλεγχος των εκκολαπτηρίων στα οποία βρίσκονται 
σε στάδιο επώασης αυγά παραγωγής του σμήνους, όταν 
αυτό βρίσκεται στο στάδιο αναπαραγωγής. Ο έλεγχος 
αυτός περιλαμβάνει επιζωοτιολογική διερεύνηση σύμ¬ 
φωνα με την περίπτωση Β' του άρθρου 3 της 
326853/27.2.1995 απόφασης του Υπουργού Γεωργίας 
«Κριτήρια και διαδικασία έγκρισης των επιχειρήσεων που 
πραγματοποιούν ενδοκοινοτικές συναλλαγές πουλερι¬ 
κών και αυγών επώασης» (Β 267). 

η) Δειγματοληπτικός έλεγχος για την τυχόν ανίχνευση 
δεΙπιοηβΙΙε ρυΙΙοΓυιπ/ίγράϊηηυπυηη σας σύνθετες ζωοτρο¬ 
φές που χρησιμοποιούνται για τη διατροφή των πουλερι¬ 
κών της επιχείρησης. Τα εν λόγω δείγματα θα αποστέλ- 
λονται με ευθύνη της αρμόδιας τοπικής κτηνιατρικής αρ¬ 
χής στο πλησιέστερο Κτηνιατρικό Εργαστήριο του 
Υπουργείου Γ εωργίας και θα εξετάζονται σύμφωνα με τις 
διατάξεις της παρούσας απόφασης. 

2. Όταν γνωστοποιηθεί από το Κτηνιατρικό Εργαστήριο 
Χαλκίδας στην αρμόδια τοπική κτηνιατρική αρχή επιβε- 
βαιωτικό θετικό ως προς 3&!ηιοηβΙΙ& βπΐθπΙϊάΐε/ίγράίΓΤΐυΓϊ- 
υπι αποτέλεσμα για ένα σμήνος ορνίθων που βρίσκεται σε 
στάδιο αναπαραγωγής ή επιβεβαιωτικό θετικό ως προς δ. 
ρυΙίθΓυΓη/ 9 &ΙΙΐη&ΓυηΓΐ αποτέλεσμα για ένα σμήνος πουλε¬ 
ρικών κάθε είδους, τότε ενημερώνεται η αρμόδια Διεύ¬ 
θυνση Κτηνιατρικής της Νομαρχιακής Αυτοδιοίκησης, η 
οποία με απόφασή της, που κοινοποιείται στη Διεύθυνση 
Υγείας των Ζώων του Υπουργείου Γεωργίας, επιβάλλει 
επιπλέον των μέτρων της προηγουμένης παραγράφου 
καιχα ακόλουθα μέτρα: 

α) Υγειονομική σφαγή του μολυσμένου από δ. ρυΙΙο- 
ΓυπΓί/ςΒίΠηΒΓϋΓΤΊ σμήνους πουλερικών κάθε είδους και κα¬ 
ταστροφή των αυγών επώασης που βρίσκονται στη μολυ- 
σμένη επιχείρηση πολλαπλασιασμού ή επιλογής. 

β) Διάθεση στην αγορά μόνο κατόπιν επεξεργασίας, 
σύμφωνα με το Π.Δ. 443/1991 «Προδιαγραφές υγείας και 
υγιεινής όσον αφορά την παραγωγή και τη διάθεση στην 
αγορά προϊόντων αυγών σε συμμόρφωση προς τις οδη¬ 
γίες 89/437/ΕΟΚ και 89/662/ΕΟΚ (άρθρο 12, παρ. 8 και 13 
παρ. 5) του Συμβουλίου» (Α 163), των μη επωασμένων αυ¬ 
γών που παράγονται από το μολυσμένο σμήνος ορνίθων 
μέσα στο χρονικό διάστημα που απαιτείται μέχρι να απο- 
δειχθεί με επανέλεγχο ότι η λοίμωξη από δαΙπιοηβΙΐΗ ©η- 
ΐβπΐίάίδ/ίγρηίηιυπυΓη έχει εξαφανιστεί από το σμήνος. 

γ) Καταστροφή των αυγών παραγωγής του μολυσμέ¬ 
νου από δΒΐπΊοπβίΙε ρυΙΙΟΓυιπ / 93ΠΐηαΓυπ ή ©ηίθπίΐάΐε / 
ίγρίΊϊιπυπυπι σμήνους, που βρίσκονται σε εκκολαπτήριο 
προς εκκόλαψη, με αποτέφρωση ή ενταφιασμό σε εγκε¬ 
κριμένο από την αρμόδια τοπική κτηνιατρική αρχή χώρο 
μετά από κατάλληλη διαβροχή με εγκεκριμένο απολυμα¬ 
ντικό ή η αντιμετώπισή τους ως υλικών υψηλού υγειονο¬ 
μικού -κινδύνου σύμφωνα με τις διατάξεις του Π.Δ. 
243/1993 «Υγειονομικοί όροι που διέπουν τη διάθεση και 
τη μεταποίηση ζωικών αποβλήτων, τη διάθεσή τους στην 
αγορά και την προστασία από τους παθογόνους οργανι¬ 
σμούς των ζωοτροφών ζωικής προέλευσης ή με βάση τα 
ωάρια, σε συμμόρφωση προς την οδηγία 90/667/ΕΟΚτου 
Συμβουλίου» {Α 107). 

δ) Αφαίρεση του διακριτικού αριθμού του εκκολαπτηρί- 

ου, που χορηγήθηκε σύμφωνα με τις διατάξεις του Π.Δ. 
224/1998, στο οποίο βρίσκονται σε στάδιο επώασης αυγά 
παραγωγής του μολυσμένου από δ&ΙπΊοηθΙΙδί ρυΙΙΟΓυπη 
/9&Ιϋπ3ΓυΐΎΐ ή βπίβπίίάΐδ / ΐγρίιίητιυπυηη σμήνους ορνίθων. 

ε) Απολύμανση των χώρων επώασης και εκκόλαψης αυ¬ 
γών και όλων των χώρων του εκκολαπτηρίου, καθώς και 
του περιβάλλοντος χώρου. Ο αφαιρεθείς, σύμφωνα με 
την προηγούμενη περίπτωση, διακριτικός αριθμός θα 
επαναχορηγείται στο εκκολατττήριο μετά την ολοκλήρω¬ 
ση των εργασιών απολύμανσης των χώρων επώασης και 
εκκόλαψης αυγών και όλων των χώρων του εκκολαπτηρί¬ 
ου, καθώς και του περιβάλλοντος χώρου. 

στ) Επανέλεγχος του μολυσμενου από δ. βπίβΓίίίάϊδ / 
ίγράΐηηυπυΓη σμήνους ορνίθων αναπαραγωγής, με τη διε¬ 
νέργεια νέων δειγματοληψιών μετά την παρέλευση χρο¬ 
νικού διαστήματος που προσδιορίζεται κατά την κρίση 
της αρμόδιας τοπικής κτηνιατρικής αρχής για τη διαπί¬ 
στωση της εξακολούθησης της ύπαρξης της λοίμωξης ή 
εξαφάνισής της. Ο επανέλεγχος θα διενεργεπαι στον τό¬ 
πο που διατηρείται το σμήνος και οι δειγματοληψίες θα 
περιλαμβάνουν, ανάλογα με την ηλικία των πουλερικών 
και σύμφωνα με τις διατάξεις του άρθρου 2 της παρού¬ 
σας απόφασης, σύνθετα δείγματα περιττωμάτων ή αυ¬ 
γών παραγωγής τους. Τα εν λόγω δείγματα θα αποστέλ- 
λονται στα αρμόδια Κτηνιατρικά Εργαστήρια του Υπουρ¬ 
γείου Γεωργίας και θα εξετάζονται σύμφωνα με τις 
διατάξεις των άρθρων 3 και 4 της παρούσας απόφασης. 

Άρθρο 8 

Άρση των επιβληθέντων μέτρων 

Η αρμόδια Διεύθυνση Κτηνιατρικής της Νομαρχιακής 
Αυτοδιοίκησης με απόφασή της, που κοινοποιείται στη Δι¬ 
εύθυνση Υγείας των Ζώων του Υπουργείου Γεωργίας. αί¬ 
ρει τα επιβληθέντα, σύμφωνα με το άρθρο 7, μέτρα: 

α) Μετά τον επανέλεγχο του μολυσμένου από 
δείΓποηβΙΙε βηίβΓίίϊάίε / ίγράιιπυπυηΊ σμήνους ορνίθων και 
τη διαπίστωση, με τη διενέργεια νέων δειγματοληψιών, 
σύμφωνα με το άρθρο 6 της παρούσας, θετικού αποτελέ¬ 
σματος ως προς την εξαφάνιση της λοίμωξης. 

β) Όταν πραγματοποιηθεί η υγειονομική σφαγή του μο¬ 
λυσμένου από 3. ρυΙίοΓϋΓΠ / 9&ΙΠη3Γυπι σμήνους πουλερι¬ 
κών όλων των ειδών και ολοκληρωθούν όλες οι εργασίες 
απολύμανσης των μολυσμένων χώρων διατήρησής τους. 

γ) Όταν διενεργηθούν στα μολυσμένα εκκολαπτήρια 
δύο αρνητικοί έλεγχοι που απέχουν 21 ημέρες μεταξύ 
τους. 

Άρθρο 9 

Οικονομικές ενισχύσεις 

1. Καταβάλλεται οικονομική ενίσχυση, σύμφωνα με τις 
εκάστοτε ισχύουσες για τις οικονομικές ενισχύσεις δια¬ 
τάξεις στους ιδιοκτήτες: 

α) Προσβεβλημένων από δ&ΙιποηβΠα βηίβηίΐάΐδ / 
ίγρβΐΓηυπυΓη ορνίθων αναπαραγωγής, των οποίων τα αυ¬ 
γά στα πλαίσια της παρούσας, καταστρέφονται ή αντιμε¬ 
τωπίζονται ως υλικά υψηλού υγειονομικού κινδύνου ή 
υπόκεινται επεξεργασίας σύμφωνα με τις διατάξεις του 
Π.Δ. 443/1991. 

β) Προσβεβλημένων από 5. ρυΙίθΓυιτι/93ΐϋη&ΓυΓη πουλε¬ 
ρικών όλων των ειδών στα οποία εφαρμόζεται υγειονομι¬ 
κή σφαγή. 

2. Η διαδικασία, το ύψος της ενίσχυσης, η αξία των αυ¬ 
γών και οι λοιπές λεπτομέρειες εφαρμογής, καθορίζονται 


με τις προβλεπόμενες από τις ισχύουσες διατάξεις απο¬ 
φάσεις. 

Άρθρο 10 

Κυρώσεις 

Οιπαραβάσεςτων διατάξεωντης παρούσας απόφασης 
τιμωρούνται με τις προβλεπόμενες από το άρθρο 23 του 
Ν. 248/1914 «περί οργανώσεως της ζωοτεχνικής και κτη¬ 
νιατρικής υπηρεσίας» (Α 110) ποινές, όπως το άρθρο αυ¬ 
τό προστέθηκε με το άρθρο πρώτο του Ν. 4085/1960 «πε¬ 
ρί συμπληρώσεως του Ν. 248/1914 «περί οργανώσεως 
της Ζωοτεχνικής και Κτηνιατρικής Υπηρεσίας» (Α 110) και 
αντικαταστάθηκε με την παρ. 2 του άρθρου 13 του Ν. 
2538/1997 «Τροποποίηση της κείμενης νομοθεσίας για τα 
γεωργικά και κτηνιατρικά φάρμακα, ρύθμιση χρεών συνε¬ 
ταιριστικών οργανώσεων και άλλες διατάξεις» (Α 242). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11ουλίου 1999 

Ο! ΥΦΥΠΟΥΡΓΟ! 

ΟΙΚΟΝΟΜΙΚΟΝ ΓΕΩΡΓΙΑΣ 

Ν.ΧΡΙΣΤΟΔΟΥΛΑΚΗΣ ΠΑΡ. ΦΟΥΝΤΑΣ 

- -» .— 

Αριθ. 100567 (2) 

Τροποποίηση παρ/τος του Π.Δ. 332/1995 «Μέτρα προ¬ 
στασίας κατά της εισαγωγής στη Χώρα ή μέσω αυτής 
σε άλλο κράτος-μέλος της Ευρωπαϊκής Ένωσης ορ¬ 
γανισμών επιβλαβών για τα φυτά ή τα φυτικά προϊόντα 
και κατά της εξάπλωσής τους στο εσωτερικό της, σε 
συμμόρφωση προς την οδηγία 77/93/ΕΟΚ του Συμ- 
βουλίουιι (Α' 178). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

Ι.Τις διατάξεις: 

α) Του άρθρου 4 του Ν. 2147/1952 «περίπρολήψεως και 
καταστολής των ασθενειών και εχθρών των φυτών και πε¬ 
ρί οργανώσεως της φυτοπαθολογικής υπηρεσίας» ΦΕΚ 
155/τ. Α75.6.1952) 

β) του άρθρου 19 του Π.Δ. 332/1955 «Μέτρα προστα¬ 
σίας κατά της εισαγωγής στη Χώρα ή μέσω αυτής σε άλ¬ 
λο κράτος - μέλος της Ευρωπαϊκής Ένωσης οργανισμών 
επιβλαβών για τα φυτά ή τα φυτικά προϊόντα και κατά της 
εξάπλωσής τους στο εσωτερικό της σε συμμόρφωση με 
την οδηγία 77/93/ΕΟΚ του Συμβουλίου» (Α' 158) 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Οργανα (Ά 134) όπως αυτό προστέθηκε με 
το άρθρο 27 του Ν. 2081/1992 (Ά 154) 

δ) Την με αριθ. 3396/3.11.98 (ΦΕΚ 1165/τ. Β79.11.98) 
κοινή απόφαση του Πρωθυπουργού και του Υπουργού 
Γεωργίας για «ανάθεση αρμοδιοτήτων στους Υφυπουρ¬ 
γούς Γ εωργίας Κων/νο Βρεττό και Παρ. Φούντά». 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός της παρούσας υπουργικής απόφασης είναι η 
εναρμόνιση της εθνικής νομοθεσίας στον τομέα των φυ- 
τοϋγειονομικών όρων τους οποίους πρέπει να πληρούν 
τα φυτά, τα φυτικά προϊόντα και άλλα αντικείμενα που ει- 

σάγονται στη Χώρα και στις άλλες χώρες μέλη της Ε.Κ. 
μέσω της χώρας ή διακινούνται μέσω αυτής, με τις διατά¬ 
ξεις της οδηγίας 53/1999/ΕΚ της 26 Μαΐου 1999 «για την 
τροποποίηση του παραρτήματος III της οδηγίας 
77/93/ΕΟΚ του Συμβουλίου για τα μέτρα προστασίας κα¬ 
τά της εισαγωγής στην κοινότητα οργανισμών επιβλαβών 
για τα φυτά ή τα φυτικά προϊόντα και κατά της εξάπλωσής 
τους στο εσωτερικό τις Ε.Κ. (Ε.Ε. αριθ.1321/20). 

Άρθρο 2 

Με την παρούσα απόφαση καταργείται το παράρτημα 
III μέρος Β'του Π.Δ. 332/1995 (Ά 178) σημείο 1 και 2. 

Άρθρο 3 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1999 

Ο ΥΦΥΠΟΥΡΓΟΣ 

ΚΩΝ/ΝΟΣ ΒΡΕΤΤΟΣ 
-*- 

Αριθ. 9257 (3) 

Σύσταση ενιαίας επιχείοησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ - 
ΥΔΡΕΥΣΗΣ - ΑΠΟΧΕΤΕΥΣΗΣ ΔΗΜΟΥ ΦΑΙΑΚΩΝ του 
Νομού ΚΕΡΚΥΡΑΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυση επιχειρήσεων ύδρευσης 
και αποχέτευσης» (ΦΕΚΑ 191/1980). 

2. Τις διατάξεις του άρθρου 6 παρ.1 του Ν. 2307/1995 
(ΦΕΚΑ 113/1995). 

3. Τις διατάξεις του άρθρου 1 παρ.1 του Ν. 2647/1998 
(ΦΕΚΑ 237/1998). 

4. Την απόφαση του Δημοτικού Συμβουλίου ΦΑΙΑΚΩΝ 
με αριθμ. 9/99. 

5. Το γεγονός ότι από τις διατάξεις του παρόντος δια¬ 
τάγματος προκαλείτα; δαπάνη σε βάρος του προϋπολο¬ 
γισμού του Δήμου Φαιάκων, το ύψος της οποίας ανέρχε¬ 
ται για το έτος 1999 στο ποσό των 10.000.000 δρχ., για το 
οποίο έχει εγγραφεί πίστωση στον κωδικό ΚΑ 75.212.9β. 
Για τα έτη 2000 και 2001 δαπάνη αντίστοιχα ανά έτος 
10.000.000 δρχ και 10.000.000 δρχ. για τις οποίες θα εγ¬ 
γραφούν αντίστοιχες πιστώσεις στους αντίστοιχους κω¬ 
δικούς, αποφασίζουμε: 

Εγκρίνεται η αριθμ. 9/1999 απόφαση του Δημοτικού 
Συμβουλίου Δήμου Φαιάκων του Νομού Κέρκυρας η 
οποία αφοράτη σύσταση στον ομώνυμο Δήμο ενιαίας επι¬ 
χείρησης ύδρευσης - αποχέτευσης που έχει ώς εξής: 

1. - Συνιστάται στο Δήμο Φαιάκων του Νομού Κερκύρας 
ενιαά επιχείρηση ύδρευσης αποχέτευσης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕ¬ 
ΤΕΥΣΗΣ ΔΙΙΜΟΥ ΦΑΙΑΚΩΝ ΤΟΥ ΝΟΜΟΥ ΚΕΡΚΥΡΑΣ» 
(«ΑΡΘΡΟ 1. ΠΑΡ. 1. Ν. 1069/80). 

2. - Η Δημοτική Επιχείρηση ύδρευσης και αποχέτευσης 
είναι Νομικό Πρόσωπο Ιδιωτικού Δικαίου με κοινωφελή 
χαρακτήρα και διέπεται ως προς την διοίκηση, οργάνω¬ 


ση, εκτέλεση λειτουργία και συντήρηση των έργων της 
αρμοδιότητας της καθώς και τις πηγές χρηματοδότησής 
της από τις διατάξεις του Ν. 1069/80 «περί κινήτρων δια 
την ίδρυσιν επιχειρήσεων υδρεύσεως και αποχετεύσε- 
ως». Για τα λοιπά θέματα εφαρμόζονται διατάξεις του 
Π.Δ. 410/95 «Δ.Κ.Κ.» και οι κανόνες της ιδιωτικής οικονο¬ 
μίας (άρθροΐ. Παρ. 1 Ν. 1069/80). 

3. Έδρα της Επιχ/σης είναι ο Δήμος Φαιάκων (άρθρο 1 
παρ. 3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρειατου Δήμου Φαιάκων (άρθρο 1 παρ. 3 Ν. 
1069/80). 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του 
Ν. 1069/80 (άρθρο 1 παρ. 3 Ν. 1069/80). 

Περιουσία 

Στην περιουσία της Επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων & όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο μας (άρθρο 8. Παρ. 1. 
Ν. 1069/80). 

Έσοδα 

Έσοδα της Επιχείρησης είναι: 

Α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχ/σης, για μια δεκαε¬ 
τία από 1ης Ιανουάριου του επόμενου έτους από τη σύ¬ 
σταση της επιχείρησης που υπολογίζεται σε ποσοστό 
80% επί της αξίας του ύδατος που καταναλίσκεται (άρθο·: 
10 εδ. α και 11 Ν. 1069/80). 

Β. Επιχορήγηση από το πρόγραμμα δημοσίων επενδύ¬ 
σεων σε ποσοστό 35% των δαπανών μελετών και κατα¬ 
σκευών των κάθε φύσεως έογων ύδρευσης και αποχέ¬ 
τευσης αρμοδιότητας της Επιχείρησης. (άρθρο 10 παρ. 1 
εδ. ια και13 Ν. 1069/80). 

Γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ.γΝ. 1069/80). 

Δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθροΙΟ παρ. 1 εδ. 
δ και άρθροΐδ Ν. 1069/80). 

Ε. Το τέλος σύνδεσης με το δίκτυο ύδρευσης (άρθρο 10 
παρ. 1 εδ. ΕΝ. 1069/80). 

ΣΤ.Το τέλος χρήσεως υπονόμων (άρθρο 10 Ν. 1069/80) 

Ζ. Η αξία του ύδατος που καταναλώνεται (άρθρο 10Ν. 
1069/80). 

Η. Η εγγύηση χρήσεως υδρομετρητή (άρθρο 10 Ν. 
1069/80). 

Θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 Ν. 1069/80). 

I. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 Ν. 1069/80). 

ΙΑ. Οι πρόσοδοι από την περιουσία ή το τίμημα από την 
εκποίηση αυτής (άρθρο 10Ν. 1069/80). 

ΙΒ. Δάνεια, κληρονομιές, δωρεές, και λοιπές επιχορη¬ 
γήσεις (άρθρο 10 Ν. 1069/80). 

ΙΓ. Έσοδα που εισπράττσνται από την εφαρμογή των 

διατάξεων των άρθρων 27 & 28 Ν. 1069/80, όπως το άρ¬ 
θρο 28 τροποποιήθηκε με το άρθρο 6 παρ.13 Ν. 2307/95. 

Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από εννέα (9) μέλη τα οποία ορίζονται 
μαζί με τους αναπληρωτές τους από το Δηιιοτικό Συμ¬ 
βούλιο. 

Από τα μέλη αυτά: 

α) Δύο (2) τουλάχιστον από τα μέλη είναι αιρετοί εκ¬ 
πρόσωποι του Δήμου Φαιάκων εκ των οποίων το ένα προ¬ 
έρχεται από την μειοψηφία (άρθρο 6 του Ν. 2307/95). 

β) Τέσσερις (4) είναι δημότες ή κάτοικοι του Δήμου Φαι¬ 
άκων που έχουν πείρα ή γνώσεις σχετικές με το αντικεί¬ 
μενο της επιχείρησης. 

γ) Ένα (1) είναι εκπρόσωπος του Κοινωνικού φορέα της 
περιοχής. 

δ) Ένα (1) είναι εκπρόσωπος των εργαζομένων στην 
επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους. ΣτηΙν περίπτωση 
αυτή μειώνεται κατά έναν ο αριθμός των δημοτών - κατοί¬ 
κων. Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του (άρθρο 3 παρ. 1 του Ν .1069/1980 και 278 Π.Δ. 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα- 
τασταθούντα νέα μέλη (άρθρο 2 της 25027/84 απόφασηε 
Υπ. Εσωτερικών ΦΕΚ 244/Β'). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 6 Ιουλίου 1999 

Ο Γενικός Γραμματέας Περιφέρειας 
ΚΩΝ/ΝΟΣ ΓΕΩΡΓΑΛΙΔΗΣ 

- 4 - 

Αριθ. 9258 (4) 

Σύσταση στο Δήμο Φαιάκων του νομού Κέρκυρας Δημο¬ 
τικής Επιχείρησης με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΤΟΥΡΙΣΤΙΚΗΣ ΑΝΑΠΤΥΞΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων 277. 284, 287, 291 του 
Δ.Κ.Κ. (Π.Δ. 410/95) και τις όμοιες του άρθρου 14 του Ν. 
2399/96. 

2. Την απόφαση του Υπουργού Εσωτερικών με αριθμ. 
25027/9.4.1984 που δημοσιεύθηκε στο αριθμ. 
244/19.4.1984 (ΦΕΚτ.Β'). 

3. Την απόφαση του Δημοτικού Συμβουλίου Φαιάκων με 
αριθμ. 11/99, αποφασίζουμε: 

Συνίσταται στο Δήμο Φαιάκων του νομού Κέρκυρας δη¬ 
μοτική επιχείρηση με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΤΟΥΡΙΣΤΙΚΗΣ ΑΝΑΠΤΥΞΗΣ». 

1, Σκοποί της επιχείρησης αυτής είναι: 

• Οργάνωση της τουριστικής προβολής της περιοχής 


σε εσωτερικό και διεθνές επίπεδο με όλα τα σύγχρονα μέ¬ 
σα και μεθόδους. 

• Οργάνωση και διαχείριση της προβολής των τουρι¬ 
στικών κ.α. επιχειρήσεων της περιοχής και δραστηριοτή¬ 
των, ιδιαίτερα μέσω του διαδικτύου ΙΝΤΕΡΝΕΤ, διαφημι¬ 
στικών πινακίδων και λοιπών μέσων. 

• Διοργάνωση συναντήσεων, ημερίδων, συνεδρίων και 
σεμιναρίων γύρω από θέματα τουριστικού ενδιαφέρο¬ 
ντος. 

• Οργάνωση της τουριστικής σήμανσης της περιοχής 
με την ανάπτυξη όλων των αναγκαίων μέσων (πινακίδων, 
χαρτών, κ.λπ.). 

• Υλοποίηση προγραμμάτων που αφορούν άμεσα ή έμ¬ 
μεσα τον τουριστικό τομέα και τις υπαρκτές του διαστά¬ 
σεις (οικολογικός, αθλητικός, πολιτιστικός, περιηγητι¬ 
κός, αγροτουρισμός, συνεδριακός, θαλάσσιος, σχολικός 
κ.α.). 

• Δημιουργία και διαχείριση υποδομών, ενημέρωσης 
και πληροφόρησης των τουριστών και γενικότερα των 
επισκεπτών (γραφείο ενημέρωσης - ΐηίοππ&ίιοη ΚΐοδΚδ - 
κ.α.). 

• Οργάνωση και παροχή υπηρεσιών του κοινωνικού το¬ 
μέα με στόχο την εξυπηρέτηση των επισκεπτών. 

• Οργάνωση και υλοποίηση προγραμμάτων και ενερ¬ 
γειών αναψυχής για ειδικές ομάδες του τοπικού πληθυ¬ 
σμού. 

• Οργάνωση της λειτουργίας, αναβάθμιση, εκμετάλ¬ 
λευση των παραλιών της περιοχής του Δήμου. 

• Οργάνωση και εκμετάλλευση λιμένα Ύψου ως κατα¬ 
φύγιο μικρών σκαφών (αναψυχής και άλλων). 

• Ανάπτυξη χερσαίων και θαλάσσιων μεταφορών και 
συγκοινωνιών. 

• Δημιουργία και διαχείριση χώρων οργανωμένης 
στάθμευσης στηντουρισική περιοχή του Δήμου. 

• Ανάληψη επιχειρηματικών πρωτοβουλιών και δρα¬ 
στηριοτήτων σε όλο το φάσμα του τουριστικού τομέα. 

• Ανάπτυξη συνεργασιών προς εξυπηρέτηση και προ¬ 
ώθηση των παραπάνω σκοπών, με δημόσιους και ιδιωτι¬ 
κούς φορείς της αυτοδιοίκησης της Περιφέρειας Ιονίων 
Νήσων και πέραν αυτής. 

2. Έδρα της επιχείρησης είναι ο Δήμος Φαιάκων. 

3. Η επιχείρηση διοικείται από 9υελές Διοικητικό Συμ¬ 
βούλιο, τα μέλη του οποίου ορίζονται μαζί με τους ανα¬ 
πληρωτές του από το Δημοτικό Συμβούλιο. Δύο (2) του¬ 
λάχιστον από τα μέλη του Δ.Σ. [εκ των οποίων ο ένας (1) 
από την μειοψηφία], θα είναι αιρετοί εκπρόσωποι του Δη¬ 
μοτικού Συμβουλίου, ένας (1) θα εκπροσωπεί φορέα της 
περιοχής και τέσσερα (4) μέλη θα είναι κάτοικοι ή δημό¬ 
τες του Δήμου Φαιάκων με σχετική εμπειρία στο αντικεί¬ 
μενο της επιχείρησης. Οταν η επιχείρηση απασχολεί πά¬ 
νω από είκοσι (20) άτομα, το Δ.Σ. γίνεται 11 μελές και σε 
αυτό προστίθεται ένας (1) εκπρόσωπος των εργαζομέ¬ 
νων και ένας (1) αιρετός δημοτικός σύμβουλος ή κάτοικος 
του Δήμου. 

4. Η επιχείρηση έχει αόριστη χρονική διάρκεια. 

5. Ο Δήμος Φαιάκων διαθέτει στην επιχείρηση το ποσό 
των τριάντα εκατομμυρίων δραχμών (30.000.000), έκτων 
οποίων τα δέκα εκατομμύρια δρχ. (10.000.000) θα κατα¬ 
βληθούν κατά την έναρξη της λειτουργίας της. Το υπό¬ 
λοιπο ποσό θα της αποδίδεται σταδιακά, ανάλογα με την 
εξέλιξη των δραστηριοτήτων της. 

Πόροι της επιχείρησης είναι επίσης: 

α) έσοδα προερχόμενα από εκμετάλλευση παραλιών. 

πάρκινγκ, διαφημιστικών πινακίδων και δραστηριοτήτων 
συναφών με τον τουρισμό. 

β) οι κάθε είδους επιχορηγήσεις, δωρεές και δάνεια και 

γ) τα έσοδα από υλοποίηση προγραμμάτων της Ευρω¬ 
παϊκής Ένωσης. 

6. Ο Δήμος Φαιάκων της διαθέτει επίσης κατά χρήση 
τους απαραίτητους δημοτικούς χώρους και κτιριακές 
εγκαταστάσεις για την ανάπτυξη των δραστηριοτήτων 
της. Είναι δυνατόν επίσης να της διαθέσει κατά περίπτω¬ 
ση μηχανικό, ηλεκτρονικό και λοιπό εξοπλισμό. Τέλος, 
της παραχωρεί κατά κυριότητα ακίνητα όταν αυτό αποτε¬ 
λεί προϋπόθεση επενδυτικών δραστηριοτήτων ιδιωτικού 
δικαίου. 

7. Η επιχείρηση διαλύεται με απόφαση του Δημοτικού 
Συμβουλίου του Δήμου Φαιάκων. Μετά την εκκαθάριση 
της περιουσίας της, όσα στοιχεία απομένουν περιέρχο¬ 
νται στο Δήμο Φαιάκων. όπως ορίζει το άρθρο 284 του 
Π.Δ. 410/1995. 

8. Η οικονομική διαχείριση της επιχείρησης ενεργείται 
με βάση τη σύνταξη δικού της προϋπολογισμού Εσόδων 
- Εξόδων.Το οικονομικό έτος της διαχείρισης αντιστοιχεί 
στο οικονομικό έτος της δημοτικής διαχείρισης. Ο τακτι¬ 
κός οικονομικός έλεγχος της διαχείρισης ενεργείται υπό 


δύο ορκωτών λογιστών σύμφωνα με τη διαδικασία που 
ορίζει ο νόμος. Δια κανονισμών συντασσομένων και ψη- 
φιζομένων από το Δ.Σ. της επιχείρησης, ρυθμίζονται ειδι¬ 
κότερα θέματα που αφορούν τη λειτουργία της επιχείρη¬ 
σης σύμφωνα με τις διατάξεις του Δημοτικού και Κοινοτι¬ 
κού Κώδικα (Δ.Κ.Κ.). 

9. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Φαιά¬ 
κων για το έτος 1999, ύψους δέκα εκατομμυρίων δραχ¬ 
μών (10.000.000) για το αρχικό κεφάλαιο της επιχείρη¬ 
σης, που θα καλυφθεί κατόπιν πρόβλεψης από τους σχε¬ 
τικούς κωδικούς του προϋπολογισμού του 1999, ενώ τα 
υπόλοιπα είκοσι εκατομμύρια δρχ. (20.000.000) θα καλυ¬ 
φθούν ισομερώς τα επόμενα έτη κατόπιν ανάλογης πρό¬ 
βλεψης στους σχετικούς κωδικούς των προϋπολογισμών 
των ετών 2000 και 2001, του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 6 Ιουλίου 1999 

Ο Γενικός Γραμματέας Περιφέρειας 
ΚΩΝ/ΝΟΣ ΓΕΩΡΓΑΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


